b'\n_START_ARTICLE_\nPe\xc4\x8dat\n_START_PARAGRAPH_\nPe\xc4\x8d\xc3\xa1t (tudi \xc5\xbe\xc3\xadg ali \xc5\xa1tampiljka) je znak kake organizacije ali posameznika, in se uporablja za dolo\xc4\x8danje verodostojnosti ali tajnosti listin, pisem in drugih dokumentov. Praviloma se pe\xc4\x8dat sestoji iz voska, v katerega, ko je \xc5\xa1e stopljen in mehak, odtisnemo znak s pe\xc4\x8datnikom, ki ga izdela graver. Pe\xc4\x8dat se na ta na\xc4\x8din prilepi na povr\xc5\xa1ino papirja in s tem zagotavlja, da vsebina po\xc5\xa1iljke ni bila odprta, \xc4\x8de pe\xc4\x8dat ni prelomljen. _NEWLINE_Pe\xc4\x8dat uporabljajo tudi sodne in izvr\xc5\xa1ne oblasti (policija), ki v praksi zape\xc4\x8dati prostore dolo\xc4\x8denih nepremi\xc4\x8dnin tako, da kratko vrv na enem koncu s pe\xc4\x8datom prilepi na vrata in na drugem koncu na obod vrat. Ko se vrata odprejo se pe\xc4\x8data zlomita. Neprelomljena pe\xc4\x8data sta dokaz, da nih\xc4\x8de ni vstopil v prostor._NEWLINE_Pomo\xc5\xbena zgodovinska veda, ki preu\xc4\x8duje pe\xc4\x8date, je sfragistika.'